**Martin Hägglund**, nado o 23 de novembro de 1976 en Sollentuna (Estocolmo), é un filósofo sueco e estudoso da literatura modernista. É profesor de Literatura Comparada e Humanidades na Universidade Yale. É tamén membro da Harvard Society of Fellows, na que foi socio Junior de 2009 a 2012. É o autor de *Kronofobi: Essäer om tid och ändlighet* (2002), *Radical Atheism: Derrida and the Time of Life* (2008), *Dying for Time: Proust, Woolf, Nabokov* (2012) e *This Life: Secular Faith and Spiritual Freedom* (2019).

Obras
-----

### *Radical Atheism* (2008)

*Radical Atheism* é unha intervención centrada esenciamente na deconstrución. Detalla a xeito de novela unha recensión do pensamento de Jacques Derrida sobre o tempo e o espazo, a vida e a morte, o ben e o mal, o propio e o alleo. De acordo con Hägglund, todos os nosos compromisos implican un investimento e uns coidados para unha vida finita. Mediante a deconstrución da noción do tempo, Hägglund mostra de que xeito reconsidera Derrida a constitución de identidade, a ética, a relixión e a emancipación política de acordo co feito do tempo ser finito.

### *Dying for Time* (2012)

*Dying fot Time* ofrece novos puntos de vista da cuestión da temporalidade na obra de Marcel Proust, Virginia Woolf e Vladimir Nabokov. Por medio dunha relación entre Sigmund Freud e Jacques Lacan, Hägglund desenvolve amais unha teoría propia da relación entre o tempo e o desexo ("chronolibido"), en que trata temas coma o dó e a melancolía, o pracer e a dor, ou o apego e a perda.

### *This Life* (2019)

Nesta obra, Hägglund realiza unha crítica do ideal relixioso da eternidade e reconcibe a fe, no aspecto secular, como a forma fundamental de compromiso práctico. Mediante novas interpretacións do pensamento de G.W.F. Hegel, Karl Marx e Martin Luther King, Hägglund desenvolve as participacións sociais e políticas da súa análise da nosa existencia temporal, e argumenta que o traballo concibido dende a perspectiva do capitalismo aliena a nosa vida finita. 

A través da reivindicación de reconsiderarmos os nosos valores, Hägglund presenta unha visión de socialismo democrático como modo de vida post-capitalista. Dese xeito poderiamos posuír o noso tempo de xeito real e recoñecer a nosa liberdade compartida.

Recoñecementos
--------------

* 2014: Schückska priset, outorgado pola Academia Sueca
* 2018: Bolsa de estudos Guggenheim
* 2020: Ingemar Hedenius-priset
* 2020: René Wellek en 2020.

Notas
-----

1. ↑  Brown, Nathan (inverno de 2019). "The revival of Hegelian Marxism on Martin Hägglund’s This Life". *Radical Philosophy* (en inglés) (206): 34–42. ISSN 0300-211X.
2. ↑  Winters, David (5 de febreiro de 2013). "Terror and Beauty: Martin Hägglund’s "Dying for Time"". *Los Angeles Review of Books* (en inglés) (Los Angeles, EUA). Consultado o 8 de agosto de 2022.
3. ↑  "Hägglund named Baldwin Professor of Comparative Literature and Humanities". *Yale News* (en inglés). 10 de maio de 2021. Consultado o 8 de agosto de 2022.
4. ↑  "Senior and Junior Fellows" (en inglés). Arquivado dende o orixinal o 10 de marzo de 2015. Consultado o 8 de agosto de 2022.
5. ↑  "Schückska priset". *Svenska Akademien*. 13 de marzo de 2014. Consultado o 10 de xaneiro de 2020.
6. ↑  "Martin Hägglund tilldelas Hedeniuspriset 2020".
7. ↑  "Martin Hägglund-John Simon Guggenheim Memorial Foundation".
8. ↑  "Professor Martin Hägglund wins the prestigious René Wellek Prize".

Véxase tamén
------------

### Ligazóns externas

* Páxina web de Martin Hägglund

|  |  |
| --- | --- |
| Control de autoridades | 
* Wd: Q2914083
* WorldCat
* VIAF: 17196817
* BIBSYS: 11062872
* BNF: 16094711d
* Europeana: ID
* GND: 1017101051
* ISNI: 0000 0000 5250 0358
* LCCN: no2008053779
* NDL: 001268247
* NTA: 315937009
* SELIBR: 213060
* SUDOC: 131910728

 |